מסכת מעילה – קיץ תשפ"ג – דף-מקורות 10

(1) לסיים את המקורות מדף 9

(2) גמרא דף כא. "שלח ביד פקח וכו' ... כשנזכרו שניהם", רש"י

למה מעל שליח אם נזכר בעל הבית? ר' גרשום ד"ה ורמינהו נזכר בעה"ב, רש"י חגיגה י: ד"ה שליח עניא מאי עביד, שם ד"ה מידי דהוה, רש"י קידושין נ. ד"ה שליח מעל, תוס' רי"ד קידושין מב: ד"ה שילח ביד פיקח

[תוס' קידושין מב: ד"ה אמאי, קצות החושן שמח:ד "ובעיקר הדין נראה כהכרעת הש"ך ... מדברי רש"י בקידושין דאין שליח לדבר עבירה אפילו היכא דלא ידע"]

(3) משנה דף כא. - כא: וגמרא עד המשנה הבאה, רש"י, תוס'

[בענין שווי דינר זהב – שטמ"ק כא. ס"ק כז, רמב"ם פירוש המשנה]

בענין החילוק בין חלוק לקטניות – רמב"ם פירוש המשנה, שטמ"ק ס"ק ח וס"ק טז, [ר' גרשום ופירוש קדמון כאן, רש"י כתובות צט. (מד"ה דא"ל אי אייתית עד ד"ה בשומא), תוס' שם ד"ה כל שכן, חכמת שלמה שם ד"ה לימא ליה לשוה סלע הייתי צריך פולין כו', שטמ"ק שם ד"ה דיקא (בשם רש"י מהדו"ק ריטב"א ורא"ה)]

(4) משנה כא: "המפקיד מעות אצל שולחני ... ר' יהודה אומר כשולחני", רש"י, תוס', רמב"ם פירוש המשנה

משנה ב"מ ריש דף מג. וגמרא עד המשנה הבאה

רמב"ם מעילה ז:י, כס"מ שם, [מהר"י קורקוס שם]

תוספות רי"ד מסכת קידושין דף מב עמוד ב

שילח ביד פיקח הפיקח חייב ואמאי נימא שלוחו של אדם כמותו וליחייב המשלח. פי' ואף על גב דשליח לא מצי לאיפטורי כיון דהוא פיקח נפקא מינה דאי ליכא לאישתלומי מיניה מפרע מן המשלח:

קצות החושן סימן שמח ס"ק ד

... ובעיקר הדין נראה כהכרעת הש"ך דאפילו היכא דלא ידע השליח אין שליח לדבר עבירה ומשום דאי בעי עבד ואי בעי לא עבד. וכן נראה מדברי רש"י גופיה פרק האיש מקדש (קידושין) דף נ' (ע"א) ד"ה שליח מעל ז"ל רש"י, ובעה"ב פטור כיון שנזכר לאו שגגה היא גביה ושליח חייב שהוציא מעות הקדש לחולין, ואילו לא נזכר בעה"ב הוי רמיא מעילה [עליה] דאתרבי שליח למעול שולחו על ידו בריש פירקין דף (מ"א) [מ"ב] (ע"ב), אבל השתא דאפטר בעה"ב רמיא מעילה אשליח ככל התורה כולה דאין שליח לדבר עבירה והעושה הוא מחייב עכ"ל. והרי מבואר להדיא מדברי רש"י שכתב בכל התורה כולה דאין שליח לדבר עבירה והעושה מתחייב ואף על גב דלא ידע שליח דהא גבי מעילה השליח לא ידע, ואי נימא דהיכא דלא ידע יש שליחות לדבר עבירה א"כ בנזכר בעה"ב אמאי מעל השליח כיון דלא ידע השליח והו"ל כעושה זאת המשלח ולא עביד שליח מידי, וכשנזכר בעה"ב ליהוי תרווייהו המשלח והשליח פטורים ממעילה, השליח דלא עביד כלום אלא המשלח, והמשלח נמי פטור דנזכר, ע"כ מוכח דס"ל לרש"י דאין שליח לדבר עבירה אפילו היכא דלא ידע שליח וכהאי דמעילה שם, וא"כ מ"ש תוס' בשיטת רש"י דהיכא דלא ידע יש שליח לדבר עבירה, הרי לפנינו מלשון רש"י דאפילו כה"ג דלא ידע אין שליח לדבר עבירה.

וגם בעיקר דברי תוס' שכתבו דיש שליח לדבר עבירה היכא דלא ידע קשה דא"כ נזכר בעה"ב אמאי מעל השליח כיון דהו"ל כאילו עשאו המשלח. מיהו ברש"י בחגיגה דף י' (ע"ב ד"ה שליח) פירש בהא דנזכר בעה"ב שליח מעל משום דכיון דנזכר בעה"ב אנן סהדי דלא ניחא ליה בשליחותיה והוי כביטל שליחותו ומש"ה שליח מעל וע"ש, וא"כ לשיטת תוס' והמרדכי צריך לומר כטעמא דרש"י בחגיגה. ואף על גב דדברים שבלב לאו דברים, כיון דאנן סהדי בבטולו הו"ל דברים שבלב כל אדם דהוי דברים, ועיין מ"ש בסימן י"ב סק"א. ובחילוף הטעמים שכתב רש"י בקידושין ובחגיגה צ"ע. ועכ"פ למדנו מדברי רש"י בקידושין דאין שליח לדבר עבירה אפילו היכא דלא ידע...

שיטה מקובצת מסכת כתובות דף צט עמוד א

דיקא נמי. דבאייתי ליה שוה שש בשלש עסקינן ומאי רע רע בדמים לשון מורי. ל"א דיקא נמי דבהכי פליגי ת"ק ור' יהודה ובדאייתי ליה שוה שש בג' עסקינן ומאי רע רע בדמים דקתני מודה ר' יהודה בקטנית שאם אמר לו הבא לי בדינר קטנית והביא לו בסלע פולין שוה ג' ובג' אחרים לקח בהם מידי אחרינא ששניהם מעלו שהקטנית בסלע הוא הקטנית בפרוטה לפי חשבון הפרוטות שבסלע ולא מצי אמר אלו היית לוקח בסלע היו מעלין אצלך יותר כדמסיים ואזיל דכיון דבמדה זבין לפי חשבון הפרוטות יהיב ליה כנא כנא בפרוטה ובהכי מיהא דאייתי ליה עבד שליחותיה ואי מיבעי ליה קטנית כל אימת דבעי יכול ליקח בחצי סלע כנא כנא בפרוטה וליזיל ולזבון קטנית בחצי סלע ומדקאמר שהקטנית בסלע וקטנית בפרוטה דלא מצי אמר ליה אי אייתית לי בסלע הוה מוזלי גבך טפי מכלל דרישא בדאייתי ליה שוה שש בשלש ובהכי פליגי דת"ק סבר לא מצי אמר ליה אי אייתית לי בשית וכו' ור' יהודה סבר מצי אמר ליה אייתית לי וכו' דאם איתא דרישא בדאייתי ליה שוה ג' בג' ור' יהודה רע ממש קאמר מאי האי דקאמר שהקטנית בסלע וקטנית בפרוטה ושניהם מעלו הא לא הוי טעמא דר' יהודה אלא משום דמעביר על דבריו הוא שהביא לו חלוק רע ודכוותא גבי קטנית דאמר ליה הבא לי בסלע פולין והביא לו בחצי סלע בשוה חצי סלע ובחצי סלע הביא לו מין אחר אמאי מעל בע"ה לימא ליה לשום סלע הייתי צריך פולין. ואחרון עיקר כך שמעתי. רש"י ז"ל במהדורא קמא:

והריטב"א ז"ל כתב וז"ל דיקא נמי דקתני מודה ר' יהודה וכו'. פירש"י ז"ל דאי רישא מיירי בחלוק רע ממש שאינו שוה אלא שלש ודכוותה גבי קטנית וכו' לימא ליה לא עשית שליחותי ולשוה סלע של פולין הייתי צריך ולא הייתי צריך למין אחר והקשו עליו דבהאי נמי אמאי יקפיד בעל הבית לימא ליה שליח זבין לך חצי סלע עדשים וזבון לך בהו חצי סלע של פולין שחסר לך דהא פולין בסלע ופולין בפרוטה ולאו קושיא היא דאין בעל הבית רוצה לעשות עצמו תגר ולטרוח למכור עדשים וליקח במעות פולין כנ"ל. ויש מפרשים בפנים אחרות ואינם נכונים בעיני כפירוש רש"י ובמהדורא קמא כתבתי ע"כ.

אבל הרא"ה רבו ז"ל כתב וז"ל דייקא נמי וכו' פירש רש"י דאי בדאייתי ליה שוה שלש בשלש מ"ש קטנית מחלוקת בקטנית נמי יכול לומר לו לדינר קטנית הייתי צריך ומה שהבאת לי אינו מספיק אלא ודאי בדאייתי ליה שוה שש בשלש ובחלוק איכא טעמא דאי אייתית לי בשית הוה שוה תריסר אבל לא בקטנית שאלו בקטנית יחזור ויקח מהם והשתא מיהת הא אית ליה מיניה כדי צורכיה.

ולא נהירא דאפילו תימא דאייתי ליה שוה שלש בשלש איכא למימר הודאה דר"י דלא דמי קטנית לחלוק דבחלוק כיון דלקח לו חלוק קטן דלא חזי לא מצי לתקוני דאפילו זבין אחרינא נמי לא אהני מידי דהא תרוייהו לא חזי אבל בקטנית כשלקח לו חצי מה שהוא צריך הרי הוא יכול לחזור וליקח לו פעם אחרת וראוי לו כאלו לקח לו מתחילה כולו בבת אחת.

אבל הפירוש הנכון דהיינו דייקא דר' יהודה מדלא אשכח מידי אחריתי דקא מודה אלא בקטנית ואם כן דלא פליג ר' יהודה אלא בדאייתי ליה שוה שלש בשלש הוה ליה לאודויי בחלוק גופיה ובדאייתי ליה שוה שש בשלש ותו מדקתני טעמא שקטנית בסלע וקטנית בפרוטה משמע דבחלוק דפלוג משום ריעותא דדמים קאמר והיינו דמודה בקטנית דליתא להאי ריעותא דדמים שקטנית בסלע וקטנית בפרוטה ובאתרא דמזבני כנא כנא בפרוטה דליכא למימר בסלע הוה מוזלי גבך טפי ע"כ: